Ռուսաստանի Դաշնության դաշնային մաքսային ծառայություն

Ռուսաստանի Դաշնության դաշնային մաքսային ծառայություն (Ռուսաստանի ԴՄԾ), ռուս.՝ Федеральная таможенная служба (ФТС России), գործադիր իշխանության դաշնային մարմին, որը րականացնում է Ռուսաստանի Դաշնության օրենսդրության գործառույթները մաքսային գործի վերահսկողության և հսկողության բնագավառում, ինչպես նաև արժութային վերահսկողության և մաքսանենգության, այլ հանցագործությունների և վարչական իրավախախտումների դեմ պայքարի հատուկ գործառույթներում։ Վերաբերում է պետական ռազմականացված կազմակերպություններին, որոնք իրավունք ունեն կրել մարտական հրաձգային և այլ զենքեր։
Ստեղծվել է Ռուսաստանի Դաշնության նախագահի՝ 2004 թվականի մարտի 9-ի թիվ 314 հրամանագրով «Գործադիր իշխանության համակարգի և դաշնային մարմինների կառուցվածքի մասին», ընդ որում, վերացվել էր Ռուսաստանի Դաշնության մաքսային պետական կոմիտեն։
2016 թվականի  հունվարի 15-ի հրամանագրով Ռուսաստանի Դաշնության դաշնային մաքսային ծառայությունը փոխանցվել Ռուսաստանի Դաշնության ֆինանսների նախարարության ենթակայությանը։
Ավելի վաղ այն ենթարկվում էր Ռուսաստանի Դաշնության կառավարությանը, իսկ մինչև 2006 թվականը՝  Ռուսաստանի Դաշնության տնտեսական զարգացման և առևտրի նախարարությանը։
Դաշնային մաքսային ծառայության ղեկավարը՝ Վլադիմիր Իվանի Բուլավինն է։


== Լիազորություններ ==
Ռուսաստանի Դաշնության կառավարության № 459 որոշմամբ 2006 թվականի հուլիսի 26-ին  Ռուսաստանի ԴՄԾ-ի մեջ են մտնում հետևյալ հիմնական գործառույթները։

կազմակերպությունների, օբյեկտների և անձանց գրանցամատյանների վարումը,  որոնք ընդգրկված են մաքսային գործի մեջ (մաքսային ներկայացուցիչներ, մտավոր սեփականության օբյեկտներ և այլն)
վկայականների և գործունեության թույլտվությունների իրավունքը մաքսային գործի որոշակի ոլորտներում 
մաքսային ձևակերպման,  հսկողության անմիջական իրականացումը 
ապրանքների դասակարգումը ըստ արտաքին տնտեսական գործունեության ապրանքային նոմենկլատուրայի, երկրի ծագման որոշումն և Ռուսաստանի Դաշնության մաքսային  սահմանով տեղափոխվող ապրանքների և տրանսպորտային միջոցների մաքսային արժեքը 
իրավապահ գործունեությունը պայքար է հանցագործությունների և վարչական իրավախախտումների մաքսային գործի բնագավառում
որոշ խորհրդատվական ծառայություններ, որոնք անվճար հիմունքներով աջակցում են արտաքին տնտեսական գործունեության մասնակիցներին Առանձնապես աչքի է ընկնում  մաքսային վճարների գանձման ֆունկցիան՝ մաքսային տուրքեր, մաքսային վճարներ։ Ներքին հարկերի և պետական գույքի կառավարման վարչության հետ մեկտեղ մաքսային վճարների եկամուտները հանդիսանում են դաշնային բյուջեի եկամուտների հիմնական տեսակներից։ Այսպես, 2011 թվականի օգոստոսին մաքսային մարմինների կողմից դաշնային բյուջեին հատկացվել է 529,72 մլրդ ռուբլի, 2011 թվականի ութ ամիսների ընթացքում  դաշնային բյուջեի եկամուտների գումարը, որը տնօրինվում է  մաքսային մարմինների կողմից, կազմել է 3642,33 մլրդ ռուբլի, իսկ ողջ 2010 թվականին փոխանցվել է 4329,88 մլրդ ռուբլի։
Ռուսաստանի դաշնային մաքսային ծառայության կառուցվածքը

Տարածաշրջանային մաքսային վարչություններ (համապատասխանում  է Ռուսաստանի Դաշնության դաշնային շրջաններին)
Տարածաշրջանային մաքսատներ (հաճախ, բայց ոչ միշտ է համապատասխանում Ռուսաստանի Դաշնության սուբյեկտներին)
Մաքսային պաշտոններ
Կենտրոնական ենթակայության մաքսատներ (օրինակ, Մոսկվայի օդանավակայանների մաքսատներ, Կենտրոնական ակցիզային մաքսատուն և այլն)։


== Դաշնային մաքսային ծառայության հատուկ կոչումներ ==
Ռուսաստանի ԴՄԾ-ի  հատուկ կոչումները  շնորհվում է Ռուսաստանի Դաշնության քաղաքացիներին, որոնք  ծառայության են անցել մաքսային մարմիններում, և Ռուսաստանի Դաշնության մաքսային մարմինների աշխատակիցներին։

Բարձրագույն ղեկավար կազմՌուսաստանի Դաշնության մաքսային ծառայության գործող պետական խորհրդական 
Մաքսային ծառայության գեներալ-գնդապետ 
Մաքսային ծառայության գեներալ-լեյտենանտ
Մաքսային ծառայության գեներալ-մայորԱվագ ղեկավար կազմՄաքսային ծառայության գնդապետ
Մաքսային ծառայության փոխգնդապետ
Մաքսային ծառայության մայորՄիջին ղեկավար կազմՄաքսային ծառայության կապիտան
Մաքսային ծառայության ավագ լեյտենանտ
Մաքսային ծառայության լեյտենանտ
Մաքսային ծառայության կրտսեր լեյտենանտԿրտսեր կազմՄաքսային ծառայության ավագ ենթասպա
Մաքսային ծառայության ենթասպա


== Դաշնային մաքսային ծառայության դասային աստիճաններ ==


== Արտաքին հղումներ ==
Դաշնային մաքսային ծառայություն պաշտոնական կայքը Archived 2010-09-19 at the Wayback Machine.


== Ծանոթագրություններ ==